

Na podlagi 52. in 65. člena Zakona o stvarnem premoženju države in samoupravnih lokalnih skupnosti (Ur. list RS, št. 11/18, 79/18, 61/20 – ZDLGPE in 175/20 ZIUOPDVE, 78/23 - ZUNPEOVE, 78/23 – ZORR) ter na podlagi 19. in 20. člena Uredbe o stvarnem premoženju države in samoupravnih lokalnih skupnosti (Ur. list RS, št. 31/18) Mestna občina Velenje, Titov trg 1, 3320 Velenje, objavlja

**NAMERO O SKLENITVI NEPOSREDNE POGODBE**

**O ODDAJI NEPREMIČNEGA PREMOŽENJA V NAJEM**

1. **Naziv in sedež upravljavca:**

Mestna občina Velenje, Titov trg 1, Velenje.

1. **Predmet oddaje v najem:**

Predmet oddaje v najem je del nepremičnine z ID znakom parcela 964 2502/13, v velikosti 2 m2, in sicer se nepremičnina oddaja v najem za postavitev samopostrežnih prodajnih avtomatov za tople in hladne napitke ter prigrizke.

Na nepremičnini 964 2502/13 (v nadaljevanju: predmetna nepremičnina) sta vknjiženi obremenitvi:

* služnostna pravica gradnje, vzdrževanja in obratovanja za razvod hladne vode v korist Komunalnega podjetja Velenje d.o.o. oz. vsakokratnega upravljalca komunalne infrastrukture (ID zaznambe 11088204),
* služnostna pravica vzdrževanja in obratovanja vročevodnega omrežja, v varovalnem pasu 1 m na vsako stran osi posameznega voda (ID zaznambe 23618649),
1. **Izhodiščna najemnina:**

Izhodiščna mesečna najemnina za predmetno nepremičnino znaša **220,00 EUR**.

V skladu z Zakonom o davku na dodano vrednost (Uradni list RS, št. 13/11 - uradno prečiščeno besedilo, 18/11, 78/11, 38/12, 83/12, 86/14, 90/15, 77/18, 59/19, 72/19, 61/20 - ZIUZEOP-A, 175/20 - ZIUOPDVE, 203/20 - ZIUPOPDVE, 112/21 - ZIUPGT, 206/21 - ZDUPŠOP, 3/22, 29/22 - ZUOPDCE, 144/22, 114/22 - ZNUDDVE, 40/23 - ZDavPR-B, 122/23), se za najem ne obračuna DDV, zato v izhodiščni najemnini ni upoštevan.

Najemnina se plača na podlagi izstavljenega računa. Rok plačila računa je 15 dni od dneva izstavitve računa.

1. **Obdobje najema in posebni pogoji najemna:**

Predmetna nepremičnina se oddajajo v najem za določen čas, to je do 31. 12. 2024.

Interes za najem lahko izrazijo ponudniki, ki so registrirani za opravljanje dejavnosti »druga trgovina na drobno zunaj prodajaln, stojnic in tržnic«.

Najemnik je dolžan poleg najemnine redno plačevati tudi stroške obratovanja (električna energija, porabljena voda, odvoz odpadkov in drugo). ). Pri prodajnih avtomatih je najemnik dolžan namestiti tudi koše za ločeno zbiranje odpadkov in nadzorovati čistočo v okolici avtomatov. Najemodajalec za morebitno nastalo škodo na avtomatih ne odgovarja, vzdrževanje, popravila, zavarovanje avtomatov in podobno so izključno stvar in breme najemnika.

1. **Rok za prejem ponudbe (izjave o interesu):**

Upoštevane bodo ponudbe, ki bodo prispele v zaprtih kuvertah na naslov: Mestna občina Velenje, Titov trg 1, 3320 Velenje, **do 15. 1. 2023**. Na sprednji strani kuverte mora biti navedeno: **»NE ODPIRAJ - ponudba za najem dela nepremičnine parcela 964 2502/13«**. Na zadnji strani kuverte mora biti naveden naziv in naslov ponudnika.

Ponudba prispela po tem datumu, ne bo obravnavana.

Odpiranje ponudb bo javno in bo potekalo v sejni sobi št. 107.1, dne 16. 1. 2023 ob 11.30.

Ponudniki bodo o rezultatih zbiranja ponudb obveščeni najkasneje 7 dni po zaključenem odpiranju ponudb.

1. **Sestavine ponudbe ter rok za sklenitev najemne pogodbe**

Ponudnik pri oddaji ponudbe izpolni obrazec »PONUDBA ZA NAJEM NEPREMIČNINE«, in obrazec »MERILA ZA OCENJEVANJE PONUDBE« ki sta v prilogi namere.

Ponudbe pod izhodiščno ceno ne bodo upoštevane.

Najemna pogodba za predmetne nepremičnine bo sklenjena po poteku 20 dni od objave te namere na spletni strani Mestne občine Velenje.

1. **Ravnanje v primeru več ponudb oz. izjav o interesu:**

Če bo za sklenitev najemnega razmerja zainteresiranih več subjektov, se bodo z njimi opravila pogajanja.

1. **Kontaktna oseba in možnost ogleda:**

Za ogled nepremičnin, ki so predmet oddaje v najem, se je potrebno predhodno dogovoriti na Mestni občini Velenje, Urad za urejanje prostora, Bojan Lipnik, tel. št. 03 8961 670, od ponedeljka do petka med 8. in 13. uro, do zaključka te objave.

1. **Ustavitev postopka do sklenitve prodajne pogodbe:**

Mestna občina Velenje lahko brez kakršnekoli odškodninske odgovornosti kadarkoli prekine oz. ustavi postopek najema, ne da bi za to navedla razloge.

Številka: 4780-0076/2023

Datum: 18. 12. 2023

Pripravila:

Antonija TADIĆ Peter DERMOL, župan